Pepsi
Pepsi (tiek stilizēts kā pepsi, iepriekš — PEPSI) ir kompānijas PepsiCo ražots saldināts un gāzēts dzēriens. Dzērienu sāka ražot 1898. gadā ar nosaukumu Brad's Drink (latviešu: Breda dzēriens), 1903. gada 16. jūnijā to pārdēvēja par Pepsi-Cola, savukārt pašreizējo nosaukumu dzēriens ieguva 1961. gadā. Pepsi izgudrotājs Kelebs Bredhems (Caleb Bradham) sākotnēji to gatavoja savā mājā Ziemeļkarolīnā. 1980. gados notika tā sauktais "kolu karš" (Cola Wars) starp Coca-Cola Company un PepsiCo Incorporated.